Gevangenes ontsnap by tolhek in KZN | Netwerk24
Gevangenes ontsnap by tolhek in KZN
12 Januarie 2017 11:59
Die polisie soek na ’n groep gevangenes wat Donderdagoggend uit ’n voertuig van die departement van binnelandse sake by die Mooirivier-tolhek in KwaZulu-Natal ontsnap het.Dit is nog nie duidelik hoeveel ontsnap het nie, maar na berig word is dit ongeveer nege gevangenes. Hulle is glo onwettige immigrante.’n Betroubare bron met kennis van die voorval wat met News24 op voorwaarde van anonimiteit gepraat het, sê die gevangenes het die slotte van die polisievoertuig waarin hulle vervoer is, gebreek.“Hulle het uitgespring toe die voertuig die tolhek nader en stadiger begin ry en het toe in verskillende rigtings op die vlug geslaan.”Hulle het uitgespring toe die voertuig die tolhek nader en stadiger begin ry en het toe in verskillende rigtings op die vlug geslaan.Die bron beweer ook dat skote afgevuur is en dat dit chaos en ’n verkeersopeenhoping by die tolhek veroorsaak het.Die verdagtes het in die rigting van Bruntville, ’n informele nedersetting langs die tolhek, gehardloop. “Die probleem is dat die gevangenes gewone klere aan het wat dit moeilik maak om hulle uit te ken.”Lt.kol. Thulani Zwane, provinsiale polisiewoordvoerder, het die voorval bevestig.“Amptenare van binnelandse sake was besig om die gevangenes van Ladysmith na Pietermaritzburg oor te plaas. Ons is nog besig om inligting in te samel,” sê hy.Zwane sê hy dra in hierdie stadium geen kennis van skote wat tydens die ontsnapping afgevuur is nie. – News24
158 gevangenes ontsnap ná aanval op tronk
Mathe graf toe met geheim van hoe hy ontsnap het